Diari Oficial de la Generalitat Valenciana


Sumari del DOGV 5775, del 02-06-2008 (2008/6705)

RESOLUCIÓ de 3 d'abril de 2008, de la Conselleria d'Indústria, Comerç i Innovació per la qual es declara com a aigua mineral natural l'aigua captada per l'obra subterrània O-3614, coordenades UTM X=638267, Y=4391416, Z=924 m.s.n.m., partida de Las Nogueras, terme municipal de Camporrobles, província de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5775

Data del DOGV
:   02-06-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/6705


Data del document
:   03-04-2008

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Camporrobles
    * aigua mineral

RESOLUCIÓ de 3 d'abril de 2008, de la Conselleria d'Indústria, Comerç i Innovació per la qual es declara com a aigua mineral natural l'aigua captada per l'obra subterrània O-3614, coordenades UTM X=638267, Y=4391416, Z=924 m.s.n.m., partida de Las Nogueras, terme municipal de Camporrobles, província de València. [2008/6705]  
Vist l'expedient MIEXPB/2004/3, de declaració d'aigua mineral natural l'aigua captada per l'obra subterrània núm. 3.614, coordenades UTM, X=638 267, Y=4 391 416, Z=924 m.s.n.m., partida de Las Nogueras, terme municipal de Camporrobles, província de València, tramitat pel Servei Territorial d'Indústria i Seguretat Industrial de València a instància de la societat JICU, SA, CIF A-46215950.  
Vistos la Llei 22/1973, de 21 de juliol, de Mines; el RD 2.857/1978, pel qual s'aprova el Reglament General per al Règim de la Mineria; el Reial Decret 1.047/1984, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines; la Llei 29/1985, d'Aigües; el Reial Decret 849/1986, pel qual s'aprova el Reglament Públic Hidràulic, títol preliminar i altres; el Reial Decret 1.074/2002, de 18 d'octubre, sobre Reglamentació tecnicosanitària per a l'elaboració, circulació i comerç de les aigües de beguda envasada, modificat pel Reial Decret 1.744/2003, de 19 de desembre.  
ANTECEDENTS DE FET  
Primer. Amb data de registre d'entrada en el Servei Territorial d'Indústria de València i Energia el 12 de maig de 2003, el Sr. Francisco Jiménez Cuadros sol·licita que es procedisca a la presa de mostres per a l'obtenció de la declaració d'aigua mineral natural l'aigua procedent de la captació subterrània núm. 3.614, en la partida de Las Nogueras, al terme municipal de Camporrobles, província de València. Amb data de registre d'entrada de 2 de juny de 2003, la societat JICU, SA, a través del seu administrador únic, el Sr. Francisco Jiménez Cuadros, sol·licita el canvi de titularitat del brollador d'aigües subterrànies núm. 3.614 del Registre de Pous i Brolladors de la província de València a favor seu.  
Segon. Per complir l'article 39.2 del Reglament General per al Règim de la Mineria, el Servei Territorial d'Indústria i Seguretat Industrial de València va realitzar el 2 de juliol de 2003 la corresponent presa de mostres d'aigua en presència de la part interessada i va enviar, amb data d'eixida d'11 de juliol de 2003, una de les mostres preses a l'Institut Geològic i Miner d'Espanya perquè en realitzara l'anàlisi reglamentària. Amb data de registre d'entrada de 5 de setembre de 2003, es va rebre informe de l'Institut Geològic i Miner d'Espanya de 4 de setembre de 2003, favorable a la qualificació.  
Tercer. Amb data de 9 de setembre de 2004, el cap de la Unitat de Mines del Servei Territorial d'Indústria de València resol autoritzar el canvi de titularitat del brollador d'aigües subterrànies núm. 3.614, del Registre de Pous i Brolladors de la província de València, a favor de la societat JICU, SA.  
Quart. De conformitat amb el que s'ha disposat en l'article 39.2 del Reglament General per al Règim de la Mineria, el Servei Territorial d'Indústria i Seguretat Industrial de València va procedir a la informació pública de la iniciació de l'expedient mitjançant anuncis publicats en el Butlletí Oficial de la Província de València núm. 134 de 8 de juny de 2005 i en el Diari Oficial de la Comunitat Valenciana núm. 5.050, de 15 de juliol de 2005, i no consta en l'expedient cap escrit d'oposició.  
Cinqué. El Servei Territorial d'Indústria i Seguretat Industrial de València va traslladar l'expedient i l'informe d'este a la Direcció General d'Indústria i Comerç amb data 14 d'octubre de 2005, per continuar la tramitació d'acord amb allò previst en l'article 39.2 del Reglament General per al Règim de la Mineria.  
Sisé. Amb data de registre d'eixida 17 de novembre de 2005, l'Àrea d'Indústria i Mines de la Direcció General d'Indústria i Comerç va trametre escrit en què se sol·licita l'informe preceptiu de la Direcció General de Salut Pública de la conselleria de Sanitat i de la Confederació Hidrogràfica del Xúquer.  
Seté. Amb data de registre d'entrada de 12 de desembre de 2005 es rep l'informe de la Direcció General de Salut Pública de la conselleria de Sanitat, pel qual considera que no és procedent accedir a la declaració de la mencionada aigua com a aigua mineral natural. Amb data de registre d'eixida de 13 de gener de 2006, l'Àrea d'Indústria i Mines assabenta el sol·licitant de l'informe de sanitat i concedix tràmit d'audiència a l'interessat previ a la proposta de resolució.  
Huité. Amb data de registre d'entrada de 26 de gener de 2006, la societat sol·licitant presenta escrit d'al·legacions que l'Àrea d'Indústria i Mines trasllada amb data de registre d'eixida a la Direcció General de Salut Pública.  
Nové. Amb data de registre d'entrada de 6 de febrer de 2006 es rep l'informe de la Confederació Hidrogràfica del Xúquer de 9 de gener de 2005, en el qual s'exposa que l'esmentat organisme no té res a oposar a la declaració i detalla una sèrie de condicions per a l'aprofitament.  
Desé. Amb data de registre d'entrada de 2 de març de 2006 es rep informe de la Direcció General de Salut Pública de la conselleria de Sanitat, pel qual considera que és procedent accedir a allò sol·licitat per la societat JICU, SA en l'escrit d'al·legacions presentat, havent de presentar l'empresa determinades anàlisis.  
Onzé. Amb data de registre d'eixida de 29 de març de 2006, l'Àrea d'Indústria i Mines trasllada l'informe de la Direcció General de Salut Pública anteriorment esmentat a la societat JICU, SA.  
Dotzé. Amb data de registre d'entrada de 12 d'abril de 2006, la societat JICU, SA presenta nou escrit on sol·licita determinats aspectes en relació amb les preses de mostres requerides, que l'Àrea d'Indústria i Mines trasllada a la Direcció General de Salut Pública amb data de registre d'eixida de 18 d'abril de 2006.  
Tretzé. Amb data de registre d'entrada de 27 de novembre de 2006, la societat JICU, SA presenta les analítiques efectuades de gener a octubre de 2006. Amb data de registre d'eixida de 14 de desembre de 2006, l'Àrea d'Indústria i Mines trasllada les esmentades analítiques a la Direcció General de Salut Pública.  
Catorzé. Amb data de registre d'entrada de 5 de gener de 2007 es rep l'informe de 29 de desembre de 2006, de la Direcció General de Salut Pública de la conselleria de Sanitat, pel qual considera que és procedent accedir a la declaració de la mencionada aigua com a aigua mineral natural.  
Quinzé. Detectat un error en les coordenades de localització de l'obra subterrània aportades per l'interessat, l'Àrea d'Indústria i Mines torna l'expedient al Servei Territorial d'Indústria i Seguretat Industrial de València perquè es realitzen les comprovacions oportunes.  
Setzé. Amb data de registre d'entrada de 19 d'abril de 2007, la societat JICU, SA presenta escrit pel qual corregix l'error comés en les coordenades proporcionades sobre el pou i aporta les coordenades concretes de la ubicació del pou.  
Disseté. En data 12 de juliol de 2007, el cap de la Secció de Mines del Servei Territorial d'Indústria i Seguretat Industrial dicta diligència per la qual fa constar que les coordenades reals de l'obra subterrània núm. 3.614, en la partida de Las Nogueras, del terme municipal de Camporrobles, es corresponen amb les següents: X=638 267, Y=4 391 416, Z=924 m.s.n.m.  
Dihuité. El Servei Territorial d'Indústria i Seguretat Industrial de València procedí a la informació pública de les noves coordenades del pou mitjançant anuncis publicats en el Butlletí Oficial de la Província de València núm. 188 de 9 d'agost de 2007, i en el Diari Oficial de la Comunitat Valenciana núm. 5.626, de 25 d'octubre de 2007, i no consta en l'expedient cap escrit d'oposició.  
Dinové. El Servei Territorial d'Indústria i Seguretat Industrial de València emet informe de l'expedient en data 20 de novembre de 2007 i amb data de registre d'eixida de 22 de novembre de 2007 va elevar l'expedient a la Direcció General d'Indústria i Comerç, amb data 14 d'octubre de 2005, per a continuar la tramitació segons el que s'ha previst en l'article 39.2 del Reglament General per al Règim de la Mineria.  
FONAMENT DE DRET  
Primer. La conselleria d'Indústria, Comerç i Innovació és competent per a resoldre la sol·licitud de declaració d'aigua mineral natural de les esmentades aigües, formulada per la societat JICU, SA, en virtut del que s'ha disposat tant en els articles 24.2 de la Llei 22/1973, de 21 de juliol, de Mines, i 39.2 del seu Reglament, aprovat pel Reial Decret 2.857/1978, de 25 d'agost de 1978, com allò establit en el Reial Decret 1.047/1984, d'11 d'abril, de transferències a la Comunitat Valenciana en matèria d'indústria, energia i mines, en l'annex I, apartat B.III.a) i en el Decret 130/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Indústria, Comerç i Innovació.  
Vistos els antecedents de fet i els preceptes legals esmentats i la resta de disposicions d'especial i general aplicació, esta conselleria d'Indústria, Comerç i Innovació, a petició de la societat JICU, SA., resol:  
Declarar aigua mineral natural l'aigua captada per l'obra subterrània núm. 3614, coordenades UTM ED50 X=638 267, Y=4 391 416, Z=924 m.s.n.m., partida de Las Nogueras, terme municipal de Camporrobles, província de València.  
La present resolució no es pot estendre de facto per a aigües procedents de qualsevol altre surgència, pou, sondeig, brollador, etc. existent o a realitzar, si prèviament i després de l'oportuna tramitació reglamentària, no acorda esta conselleria la qualificació com a mineral natural de les aigües així obtingudes.  
Prèviament a l'aprofitament de l'aigua declarada mineral natural en la present resolució, caldrà sol·licitar davant el Servei Territorial d'Indústria i Seguretat Industrial de la província de València l'oportuna autorització d'aprofitament, de conformitat amb el que s'ha establit en l'article 26 de la Llei 22/1973, de 21 de juliol, de Mines, i en l'article 41 del vigent Reglament General per al Règim de la Mineria, en relació amb l'article 24.1 de l'esmentada llei i 39.1 del seu Reglament.  
La present resolució és definitiva en via administrativa i contra esta podrà interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament recurs de reposició davant la consellera d'Indústria, Comerç i Innovació en el termini d'un mes comptat des de l'endemà de la notificació, de conformitat amb el que s'ha disposat en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 3 de abril de 2008.- La consellera d'Indústria, Comerç i Innovació: Belén Juste Picón.